་གྲགས་མ། །དཔལ་ལྡན་ཧ་རི་རྡོ་རྗེ་གཡའ་མ་
སྐྱོང༌། །གངས་ཀྱི་ཡུམ་ཆེན་རྡོ་རྗེ་ཀུན་ཏུ་བཟང༌། །འབྲོག་ཆེན་འཁོར་འདུ་རྡོ་རྗེ་བགེགས་
ཀྱི་གཙོ། །བདུད་ཀྱི་བུ་མོ་ཆེན་མོ་ཁྱེད་བཞི་ཡང་། །སྔོན་གྱི་ཐུགས་དམ་དམ་ཚིག་རྗེས
དགོངས་ལ། །བྲན་དང་གཡོག་འཁོར་མང་པོའི་ཚོགས་དང་བཅས། །ལྷབ་ལྷུབ་རིན་ཆེན
མང་པོའི་རྒྱན་དང་བཅས། །འདིར་གཤེགས་དམ་དགོངས་མཆོད་སྦྱིན་གཏོར་མ་བཞེས།།
རྣལ་འབྱོར་བཅོལ་བའི་ལས་རྣམས་གྲུབ་པར་མཛོད། །གངས་དཀར་ཤ་མེད་རྡོ་རྗེ་གཡུ་
བུན་མ། ཁ་རག་ཁྱུང་བཙུན་རྡོ་རྗེ་དཔལ་གྱི་ཡུམ། །གསེར་ཆེན་མཁར་རྒྱུ་རྡོ་རྗེ་ཀླུ་མོ་
དང་། །རྨ་རི་རབ་འཇོམས་རྡོ་རྗེ་གྲགས་མོ་རྒྱལ། །གནོད་སྦྱིན་བུ་མོ་ཆེན་མོ་ཁྱེད་བཞི་
ཡང༌། །སྔོན་གྱི་སོགས་ཚིག་རྐང་ལྔ་གོང་བཞིན་སྦྱར། ཀོང་བཙུན་དེ་མོ་རྡོ་རྗེ་བོད་ཁམས་
སྐྱོང༌། །བཙན་ལ་ལ་རོག་རྡོ་རྗེ་སྨན་གཅིག་མ། །སྨན་བཙུན་ཨུག་ཆོས་རྡོ་རྗེ་གཡར་མོ་
སིལ། །གཡུ་ཡི་དྲིལ་བུ་རྡོ་རྗེ་གཟུགས་ལེགས་མ། །སྨན་བཙུན་བུ་མོ་ཆེན་མོ་ཁྱེད་བཞི་
ཡང༌། །སྔོན་གྱི་སོགས་སྦྱར། ཆེ་ཞེས་ཆེན་མོ་ཁྱོད་རྣམས་ཀྱང༌། །རྡོ་རྗེ་ཐོད་ཕྲེང་སྤྱན་སྔ་
རུ༑ ༑ཞིང་ཆེན་ཚོགས་ཀྱི་མཆོད་བཀྲམས་ནས། །རྣམ་ལྔ་བདུད་རྩིའི་ལོངས་སྤྱོད་སྦྱིན། །
དབང་བསྐུར་མིང་བཏགས་དམ་མནོས་ཏེ། །ཐར་པ་ཐོབ་པའི་མིང་བཏགས་ནས། །ལག་
ཏུ་རྡོ་རྗེ་བྱིན་ནས་ནི། །རྡོ་རྗེ་འཆང་གི་གྲལ་དུ་བཞག །ཇི་ལྟར་ཁས་བླངས་དམ་བཅས་
བཞིན། །རྣལ་འབྱོར་སྒྲུབ་པའི་གྲོགས་བྱོས་ཤིག །དགྲ་བགེགས་ཐམས་ཅད་འདུལ་བ་
དང༌། །ནད་རྣམས་ཐམས་ཅད་བཟློག་པ་དང༌། །བསམ་པ་ཐམས་ཅད་བསྒྲུབ་བྱའི་ཕྱིར།།
བཀའ་ཡི་གཏོར་མ་འདི་ལོངས་ལ། །བཅོལ་བའི་ལས་རྣམས་གྲུབ་པར་མཛོད། །དམ་
177

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ད༽
ཚིག་འདི་ལས་མ་འདའ་ཞིག །དམ་ཚིག་འདི་ལས་འདས་གྱུར་ན། །བཛྲ་ཡཀྴ་ཁྲོས་པ་
ཡིས། །སྙིང་གི་དཀྱིལ་ནས་ཁྲག་དྲངས་ནས། །འོ་དོད་འབོད་པར་གདོན་མི་ཟ། །དེ་བས་
བདག་གིས་བཅོལ་བ་ཡི། །ཕྲིན་ལས་ཐམས་ཅད་གྲུབ་པར་མཛོད། །ཅེས་པས་བརྟན་མ་
སྐྱོང་ལ། གཏོར་མ་གཏོང་བའི་ཚེ་ཟོར་དུ་བྱེད་ན།
འཇམ་དཔལ་སྐུ་ཡི་ལྷ་ཚོགས་ཀྱིས། །དོ་ནུབ་ཟོར་གྱི་ལས་མཛོད་ཅིག །དེ་
བཞིན་དུ། པདྨ་གསུང་གི་ལྷ་ཚོགས་ཀྱིས། །དོ་ནུབ་ཟོར༴ ཡང་དག་ཐུགས་ཀྱི་ལྷ༴ དོ་
ནུབ་ཟོར༴ བདུད་ རྩི་ ཡོན་ཏན་ལྷ༴ དོ་ནུབ་ཟོར༴ ཕུར་པ་ཕྲིན་ལས༴ དོ་ནུབ་ཟོར༴
བཅོམ་ལྡན་རྡོ་རྗེ་གཞོན་ནུ་ཡིས། །དོ་ནུབ་ཟོར༴ ཡུམ་ཆེན་འཁོར་ལོ་རྒྱས་འདེབས་ཀྱིས།།
དོ་ནུབ་ཟོར༴ འཇིགས་བྱེད་ཁྲོ་བོ་བཅུ་ཡིས་ནི། །དོ་ནུབ་ཟོར༴ རྡོ་རྗེ་ཁྲོ་མོ་བཅུ་པོ་ཡིས། །
དོ་ནུབ་ཟོར༴ སྤྲུལ་པའི་ཁྲ་ཐབས་ཉི་ཤུ་ཡིས། །དོ་ནུབ་ཟོར༴ ཕུར་བུ་སྲས་ཀྱི་ལྷ་ཚོགས་
ཀྱིས། །དོ་ནུབ་ཟོར༴ ཡེ་ཤེས་སྒོ་མ་བཞི་པོ་ཡིས། །དོ་ནུབ་ཟོར༴ དམ་ཅན་ཤྭ་ན་བཅུ་
གཉིས་ཀྱིས། །དོ་ནུབ་ཟོར༴ བསེ་ཡི་སྐྱེས་བུ་མཆེད་བཞི་ཡིས། །དོ་ནུབ་ཟོར༴ ཆོས་སྐྱོང་
སྲུང་མའི་ཚོགས་རྣམས་ཀྱིས། །དོ་ནུབ་ཟོར༴ རིག་འཛིན་རྩལ་ཅན་འཁོར་བཅས་ཀྱིས།།
དོ་ནུབ་ཟོར་གྱི་ལས་མཛོད་ཅིག །དོ་ནུབ་ཟོར་ཁ་གཉེན་པོ་འདི། །སྟེང་གི་ལྷ་ལ་མི་ཟོར་
རོ༑ ༑ལྷ་གཤེགས་གངས་དཀར་རྩེ་ལ་གཤེགས། །ཟོར་ལམ་གཉེན་པོ་ད་ཕྱེ་ཞིག །དེ་
བཞིན་དུ་འདོན་པ་བསྒྱུར་ཏེ། དོ་ནུབ་ཟོར་ཁ༴ བར་གྱི་བཙན་ལ་མི༴ བཙན་གཤེགས་
བྲག་དམར་ངོས་ལ་གཤེགས། །ཟོར་ལམ་གཉེན་པོ༴ དོ་ནུབ་ཟོར་ཁ༴ འོག་གི་ཀླུ་ལ༴
ཀླུ་ གཤེགས་ རྒྱ་མཚོའི་སྟེང་དུ༴ ཟོཪ་ལམ༴ དོ་ནུབ་ཟོཪ་ཁ་གཉེན་པོ་འདི། །ཡས་ ཀྱི་
བདུད་གཡོས་གཅིག་ལ་ཟོར། །མས་ཀྱི་སྲི་ལངས་གཅིག༴ ཕ་ཚན་རྒྱ་འདྲེ་གཅིག༴ མ་
བུའི་བྱུར་འདྲེ་གཅིག༴ ཡུལ་མིའི་གདོང་འདྲེ་གཅིག༴ སྡང་དགྲ་གནོད་པའི་བགེགས་ལ༴
178

ཕུར་པའི་སྒྲུབ་ཐབས་བཀླགས་པས་དོན་གྲུབ།
ཕུང་སྲིའི་སྙིང་གི་དཀྱིལ་དུ་ཟོར། །བྱུར་སྲིའི་ཀླད་པའི་དཀྱིལ་དུ་ཟོར། །ཉམས་པའི་སྙིང་
གི་དཀྱིལ་དུ་ཟོར། །རྨི་ལམ་ངན་སྡིག་བྱེད་ལ་ཟོར། །ཅེས་བསྐུལ་བས་གཏོར་མ་དུག་
ཐུན་དུ་བསམ་ལ། དགྲའི་རྣམ་ཤེས་མར་མེ་ལྟ་བུ་ལ་ཕོག་པས། བསད་ཅིང་བསྒྲལ་བར་
བསམ་ལ། རླུང་ཕྱོགས་དང་བསྟུན་ནས་གཏོར་མ་འཕངས། ཀཱི་ལ་ཡ་དང༌། ཁྲོ་བཅུའི་
སྔགས་དང་། བསྒྲལ་མཆོད་ཀྱི་སྔགས་རྣམས་བརྗོད།
གསུམ་པ་ལས་བཞིའི་བྲོ་བརྡུང་བ་ནི། ཡར་ལོག་ལ། གཏོར་སྣོད་ཁ་སྦུབས་
ཏེ༑ ཧཱུཾ། དང་པོ་གཏི་མུག་ཉིད་ལས་བྱུང༌། །བར་དུ་གཏི་མུག་ཉིད་ཀྱིས་འཁོར། །ཐ་མ་
གཏི་མུག་ཉིད་ཀྱིས་འདུལ། །གཏི་མུག་རྡོ་རྗེ་འཁོར་བཅས་ཀྱིས། །དངུལ་ལམ་དཀར་
པོའི་ཤིང་དག་ལ། །མགོ་བོ་རྒྱ་མདུད་རྩེ་མོ་ཟླུམ། །ལོགས་ལ་ཞི་བའི་ལྷ་བསྒོམས་ཏེ།
ཁོང་སྟོང་བྱང་ཆུབ་སེམས་ལུང་བསྟན། །རྩེ་མོ་ཟླུམ་པོ་བཏབ་པ་ཡིས། །ཐམས་ཅད་མ་
ལུས་ཞི་བར་འགྱུར། །ཞི་བར་མ་གྱུར་གང་ཡང་མེད། །ཞི་མཛད་ལྷ་ལ་ཕྱག་འཚལ་ལོ། །
ཨོཾ་དཱིཔྟ་ཙཀྲ་ཀཱི་ལི་ཀཱི་ལ་ཡ་སརྦ་བིགྷན་བནྡྷ་ཤཱིནྟཾ་ཀུ་རུ་སྭཱཧཱ། དེ་བཞིན་དུ་འདོན་པ་བརྗེས་
ལ༑ དང་པོ་ང་རྒྱལ༴ བར་དུ༴ ཐ་མ༴ ང་རྒྱལ་རྡོ་རྗེ༴ གསེར་རམ་སེར་པོའི༴ མགོ་བོ་རྒྱ་
མདུད་རྩེ་ཟུར་བཞི། །ལོགས་ལ་རྒྱས་པའི༴ ཁོང་སྟོང་༴ རྩེ་མོ་ཟུར་བཞི༴ ཐམས་ཅད་མ་
ལུས་རྒྱས་པར་གྱུར། །རྒྱས་པར་མ་གྱུར་གང་༴ རྒྱས་མཛད་ལྷ་ལ༴ ཨོཾ་དཱིཔྟ་རཏྣ་ཀཱི་ལི་ཀཱི་
ལ་ ཡ་ སརྦ་ བིགྷན་ བནྡྷ་ ཨཱ་ ཡུཿ པུཥྞི་ཀུ་རུ་ༀ། དང་ པོ་ འདོད་ ཆགས༴ བར་དུཿ༴ ཐ་མ༴
འདོད་ཆགས་རྡོ་ རྗེ་ འཁོར༴ ཟངས་སམ་དམར་པོའི༴ མགོ་བོ་རྒྱ་མདུད་རྩེ་ཟླ་གམ། །
ལོགས་ལ་དབང་གི༴ ཁོང་སྟོང་བྱང་ཆུབ༴ རྩེ་མོ་ཟླ་གམ༴ ཐམས་ཅད་མ་ལུས་དབང་དུ་
སྡུད། །དབང་དུ་མ་གྱུར༴ དབང་བསྡུས་ལྷ་ལ༴ ཨོཾ་དཱིཔྟ་པདྨ་ཀཱི་ལི་ཀཱི་ལ་ཡ་སརྦ་བིགྷན་
བནྡྷ་ཏྲི་ དྷཱ་ ཏུ་ ཝ་ ཤཾ་ཀུ་རུ་ཧོ། ། དང་ པོ་ ཞེ་སྡང་༴ བར་ དུཿ༴ ཐ་མ༴ ཞེ་སྡང་ རྡོ་ རྗེ་ འཁོར༴
179

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ད༽
ལྕགས་སམ་ནག་པོའི་ཤིང་དག་ལ། །མགོ་བོ་རྒྱ་མདུད་རྩེ་ཟུར་གསུམ། །ལོགས་ལ་དྲག་
པོའི༴ ཁོང་སྟོང་བྱང་ཆུབ༴རྩེ་མོ་ཟུཪ་གསུམ༴ ཐམས་ཅད་མ་ ལུས་ བརླགས་པར་
འགྱུར། །བརླག་པར་མ་གྱུར་གང་ཡང་མེད། །དྲག་པོའི་ལྷ་ལ༴ ཨོཾ་དཱིཔྟ་ཀརྨ་ཀཱི་ལི་ཀཱི་ལ་
ཡ་སརྦ་བིགྷན་བནྡྷ་སརྦ་ཤཱ་ཏྲུན་མཱ་ར་ཡ་ཧཱུཾ་ཕཊ། ཅེས་པས་ལས་བཞིའི་བྲོ་བརྡུང་ངོ་། །
།
བཞི་ པ་ དངོས་ གྲུབ་ བླང་ བ་ ནི། ཡེ་ ཤེས་ ལྔ་ ལྡན་ རིགས་ ལྔ་ བདེ་ བར་
གཤེགས། །སྐུ་གསུང་ཐུགས་དང་ཡོན་ཏན་ཕྲིན་ལས་ཀྱི། །འཁོར་ལོ་རབ་བསྐོར་ཞི་ཁྲོའི་
སྐུར་སྟོན་པ། །ཐུགས་དམ་བཞིན་དུ་བདག་ལ་བརྩེར་དགོངས་ནས། །དྲག་པོའི་སྟོབས་
ཀྱིས་དགྲ་བགེགས་བསྒྲལ་བ་དང༌། །མཆོག་དང་ཐུན་མོང་དངོས་གྲུབ་སྩལ་དུ་གསོལ། །
ཅེས་བརྗོད་པས། མཆོག་དང་ཐུན་མོང་གི་དངོས་གྲུབ་མ་ལུས་པ་བསྩལ་བར་བསམ་མོ།།
ཡིག་བརྒྱའི་མཐར། མ་འབྱོར་བ་དང་ཉམས་པ་དང་། །གང་ཡང་བདག་རྨོངས་བློ་ཡིས་
ནི༑ ༑བགྱིད༌པ༌དང༌ནི༌བགྱིད༌སྩལ་བ། །དེ་ཀུན་མགོན་པོས་བཟོད་པར་མཛོད། ཁྱོད་
ཀྱིས་སེམས་ཅན་གྱི་ཁམས་ལ་རྗེས་སུ་བརྩེ་བས། བཀའ་སྩལ་བཞིན་དུ་དཀྱིལ་འཁོར་
བྱིན་གྱིས་བརླབས་ཏེ། སེམས་ཅན་གྱི་དོན་མཛད་ན། སོ་སོའི་སྐྱེ་བོ་རྣལ་འབྱོར་ལ་དབང་
མ་ཐོབ་པ་རྣམས་རྒྱུད་ངན་པའམ་ཡོ་བྱད་མ་ཚང་བ་ལ་སོགས་པའི་ཉེས་པ་གང་ཅུང་ཟད་
ཅི་མཆིས་པ་དེ་དག་བཟོད་པར་མཛད་དུ་གསོལ། ཅེས་བརྗོད། དྲུག་པ་ནི། ཁྱེད་ཀྱིས་
སེམས་ཅན་དོན་ཀུན་མཛོད། །རྗེས་སུ་མཐུན་པའི་དངོས་གྲུབ་སྩོལ། །སངས་རྒྱས་ཡུལ་
དུ་གཤེགས་ནས་ཀྱང་། །སླར་ཡང་འབྱོན་པར་མཛད་དུ་གསོལ། །ཨོཾ་བཛྲ་མུ༔ ཅེས་པས།
མདུན་གྱི་འདས་པའི་དཀྱིལ་འཁོར་གཤེགས། སརྦ་ས་མ་ཡ་ས་པ་རི་ཝཱ་ར་གཙྪ། ཅེས་
པས་དམ་ཅན་རྣམས་གཤེགས་སུ་གསོལ། དེ་ནས་རང་གི་ཐུགས་ཀའི་ཧཱུཾ་ལས་འོད་
འཕྲོས་པས། སྣོད་བཅུད་ཐམས་ཅད་ ལ་ ཕོག་ པས། ། འོད་ཀྱི་རྣམ་པར་བསྡུས། སྲུང་
180

ཕུར་པའི་སྒྲུབ་ཐབས་བཀླགས་པས་དོན་གྲུབ།
འཁོར་དུར་ཁྲོད་གཞལ་ཡས་ཁང་ལ། དེ་དག་དཀྱིལ་འཁོར་ལྷ་ལ། དེ་གཙོ་བོ་ཡབ་ཡུམ་
ལ༑ ཡུམ་ཡབ་ལ་བསྡུས་ལ། རང་གཙོ་བོའི་ང་རྒྱལ་གྱིས་སྤྱོད་ལམ་ཐམས་ཅད་རྗེས་སུ་
སྤྱད་པར་བྱའོ། །བདུན་པ་བདག་ཉིད་བསྲུང་བ་ནི། ཨོཾ་ཤྲཱི་བཛྲ་ཀུ་མ་རཱ་ཀྲོ་དྷཱ་རཀྵ་ཧཱུྃ་ཕཊ།
ཅེས་བརྗོད་པས་ རང་གཟི་བརྗིད་དང་ལྡན༌པར་གྱུར། ཨོཾ་བཛྲ་ཀ་ཝ་ཙི་ཧཱུྃ་ཕཊ། ཅེས་
ལུས་ལ་རྡོ་རྗེའི་གོ་གྱོན་པས། བར་ཆད་ཀྱིས་མི་ཚུགས་པར་བསམ། དེ་ནས། རང་
བཞིན་སེམས་ཀྱི་ཆོས་ཉིད་ནི། །མ་བཅོས་ལྷུག་པར་གནས་པའི་དོན། །རྟག་ཆད་ངོ་བོའི་
མཐའ་སྤངས་ཤིང་། །བརྗོད་བྲལ་མུ་བཞི་ལས་འདས་པ། །རྩོལ་མེད་གནས་པའི་ཆོས་
ཉིད་དེ། །ངོ་བོ་ཉིད་ཀྱིས་མཚོན་པའོ། །ༀ་ཨ་ཀཱ་རོ་མུ་ཁཾ་སརྦ་དྷརྨཱ་ཎཾ། ཨཱདྱ་ནུཏྤནྣ་ཏྭ་ཏ།
ཅེས་པས་ཆོས་ཐམས་ཅད་གདོད་མ་ནས་མ་སྐྱེས་པའི་དེ་ཁོ་ན་ཉིད། བདག་མེད་རྟོགས་
པའི་ལྟ་བས་རྒྱས་གདབ་བོ། །ལས་རྗེས་བསྡུ་བ་ནི། སྐལ་བ་དང་མི་ལྡན་པས་མཐོང་དུ་
མི་རུང་བའི་གསང་བའི་ཡོ་བྱད་ཐམས་ཅད་བསྡུས་ལ། རྗེས་མི་མངོན་པར་བྱའོ། །བསྔོ་
བ་ སྨོན་ ལམ་ནི། ། དགེ་ བ་ འདི་ ཡིས་ མཐའ་ ཡས་ སེམས་ཅན་ཀུན། །བདུད་ལས་རྣམ་
རྒྱལ་བར་ཆད་ཀུན་བཅོམ་ནས། །རྡོ་རྗེ་གཞོན་ནུ་མྱ་ངན་འདས་པ་ཡི། །འབྲས་བུ་བྱང་
ཆུབ་ངེས་པར་འགྲུབ་གྱུར་ཅིག །
ཤིས་པ་བརྗོད་པ་ནི། ཧཱུཾ། སྐྱེ་མེད་ཆོས་སྐུའི་རང་བཞིན་རྣམ་དག་ལས། །
ཐུགས་དམ་དབང་གིས་གཟུགས་ཀྱི་སྐུར་སྤྲུལ་པ། །བཅོམ་ལྡན་དཔལ་ཆེན་རྡོ་རྗེ་གཞོན
ནུའི་སྐུ། །སྐྱེ་ཤི་མེད་པའི་དོན་གྱི་བཀྲ་ཤིས་ཤོག །མ་སྐྱེས་མི་དམིགས་ཆོས་ཀྱི་དབྱིངས་
ཉིད་ལས། །ཆོ་འཕྲུལ་དངོས་པོ་ཡུམ་གྱི་སྐུར་སྟོན་པ། །འཁོར་ལོ་རྒྱས་འདེབས་དབང་
ཕྱུག་ཀུན་གྱི་ཡུམ། །ཡོན་ཏན་འབྱུང་བའི་དོན་གྱི་བཀྲ་ཤིས་ཤོག །ཡེ་ཤེས་ཐུགས་ཀྱིས་
ཁྲོ་བཅུར་སྐུར་སྤྲུལ་ནས། །བགེགས་ཀྱི་བདག་པོ་ཕྱོགས་བཅུར་སྐྱོང་བ་རྣམས། །གདན་
181

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
ཤོག
དུ་བཏིང་ནས་དགྲ་བགེགས་དབྱིངས་སུ་སྒྲོལ། །སྤྲུལ་པའི་ཁྲོ་བཅུ་ཡབ་ཡུམ་བཀྲ་ཤིས་
།ཡང་སྤྲུལ་ཕྱག་བརྙན་ཉི་ཤུའི་བཀྲ་ཤིས་ཤོག །ཡེ་ཤེས་སྒོ་མ་བཞི་ཡི་བཀྲ་ཤིས་
ཤོག །སྲས་མཆོག་ཕུར་བུའི་མཐུ་དཔལ་བཀྲ་ཤིས་ཤོག །ཕོ་ཉ་སུམ་བརྒྱ་དྲུག་ཅུའི་བཀྲ་
ཤིས་ཤོག །གསང་སྔགས་རྣལ་འབྱོར་སྒྲུབ་པའི་ཤེས་རབ་ཅན། །ལྟ་སྤྱོད་ཡལ་བར་མ་
གྱུར་དགོངས་པ་ཡིས། །དུས་གསུམ་རྒྱལ་བའི་དགོངས་སྤྱོད་གཞུང་ བསྒྲུབས་པས། །
དངོས་གྲུབ་རྣམ་གཉིས་གྲུབ་པའི་བཀྲ་ཤིས་ཤོག །ཅེས་བརྗོད་ལ་མེ་ཏོག་གི་ཆར་དབབ།
རོལ་མོའི་སྒྲ་བསྒྲག་གོ །ཡང་དག་དོན་གྱི་དེ་ཉིད་མ་རྟོགས་ཤིང༌། །ལུང་རིགས་དག་པའི་
དབང་པོ་དང་བྲལ་བས། ། །རྒྱུད་དོན་ཇི་བཞིན་དཀའ་བ་གྱུར་མོད་ཀྱང༌། །ཡང་དག་
བརྒྱུད་པའི་བཀའ་བཞིན་གསལ་བར་བཀོད། །ནོངས་པའི་ཚོགས་རྣམས་རྗེ་བཙུན་བླ་མ་
དང་། །ལྷ་དང་བཀའ་སྲུང་རྣམས་ལ་བཟོད་པ་གསོལ། །དགེ་བས་སྒྲིབ་བྲལ་ཆོས་ཉིད་
ཕུར་བུ་ཡིས། །བདུད་བཞི་བཅོམ་ནས་སྐུ་ཡི་མངོན་གྱུར་ཤོག །དཔལ་ལྡན་རྡོ་རྗེ་གཞོན་
ནུ་སྒྲུབ་པའི་ཐབས་བཀླགས་པས་དོན་གྲུབ་པ་ཞེས་བྱ་བ་འདི་ནི། ཡོན་ཏན་རིན་པོ་ཆེ་དུ་
མའི་དཔལ་ གྱིས་ འབྱོར་ པའི་ སློབ་དཔོན་ ཆེན་ པོ་བསོད་ནམས་ བློ་ གྲོས་ རྒྱལ་མཚན་
དཔལ་བཟང་པོའི་ཞལ་སྔ་ནས་ཡང་ཡང་བསྐུལ་བའི་ཞལ་ངོར། ཨ་བ་དྷཱ་ཏཱི་པའི་རིག་པ་
འཛིན་པ་བསོད་ནམས་ཀྱིས་རྣམ་འཕྱང་གི་ལོ་སྣྲོན་གྱི་ཟླ་བའི་